Document ID: 32001R2013

Nariadenie Komisie (ES) č. 2013/2001
z 12. októbra 2001
o dočasnom povolení nového používania doplnkovej látky a trvalom povolení doplnkovej látky v krmivách
(Text s platnost'ou pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú smernicou 2001/46/ES Európskeho parlamentu a Rady [2], a najmä na jej článok 3,
keďže:
(1) Smernica 70/524/EEC ustanovuje, že nové používanie doplnkových látok možno povoliť podľa prehodnotenia žiadosti zostavenej v súlade s článkom 4 smernice.
(2) Článok 9e ods.1 smernice 70/524/EEC ustanovuje, že nové používanie doplnkovej látky možno dočasne povoliť, ak sú podmienky článku 3a písm. b) až e) splnené, a ak je odôvodnené predpokladať vzhľadom na dostupné výsledky, že pri jej používaní vo výžive zvierat, má niektorý z účinkov uvedených v článku 2a). Takéto predbežné povolenie možno dať najviac na dobu 4 rokov, ak ide o doplnkové látky, uvedené v časti II prílohy C smernice 70/524/EHS.
(3) Z vyhodnotenia predloženej dokumentácie z hľadiska nového používania prípravku enzýmov opísaného v prílohe I vyplýva, že tieto podmienky spĺňa a možno ho preto dočasne povoliť na dobu štyroch rokov.
(4) Z vyhodnotenia dokumentácie tiež vyplýva, že by sa mali prijať určité preventívne opatrenia, aby sa predišlo vystavovaniu pracovníkov účinkom týchto doplnkových látok. Takáto ochrana by sa mala zabezpečiť uplatnením právnych predpisov spoločenstva na bezpečnosť a zdravie pracovníkov pri práci.
(5) Vedecký výbor pre výživu zvierat doručil priaznivé stanovisko o bezpečnosti enzýmových prípravkov.
(6) Nehoda v Černobyle zapríčinila vznik rádioaktívneho odpadu, ktorý kontaminoval krmoviny v rôznych regiónoch severnej Európy. Z dôvodu dlhého fyzikálneho polčasu rozpadu rádioaktívneho cézia tento odpad živočíšnu produkciu ešte ovplyvňuje. Nebezpečná situácia stále pretrváva najmä v Nórsku. Látky uvedené v prílohe II tohto nariadenia možno používať na dekontamináciu zasiahnutých krmovín. Príslušné úrady Nórska podporili žiadosť, v ktorej sa požaduje predĺženie doby povolenia týchto látok.
(7) Táto doplnková látka je určená na používanie v kontaminovaných územiach na obmedzenú dobu. Za bežných podmienok nie je potrebné tieto doplnkové látky používať, avšak mali by byť dostupné v prípade podobnej havárie v budúcnosti v spoločenstve.
(8) Nezistil sa nepriaznivý účinok počas jej používania na národnej úrovni členského štátu ani od doby dočasného povolenia na úrovni spoločenstva v r. 1996, tým sa splnili všetky podmienky článku 3a smernice 70/524/EHS. Preto by mala byť táto doplnková látka, patriaca do skupiny látok viažucich rádionuklidy, uvedená v prílohe II, trvalo povolená.
(9) Opatrenia ustanovené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok 1
Prípravok patriaci do skupiny "Enzýmov" uvedený v prílohe I sa povoľuje ako doplnková látka vo výžive zvierat za podmienok ustanovených v prílohe I.
Článok 2
Doplnková látka patriaca do skupiny "Látky viažuce rádionuklidy", uvedená v prílohe II, sa povoľuje ako doplnková látka vo výžive zvierat za podmienok ustanovených v prílohe II.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Uplatňuje sa od 14. októbra 2001.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. októbra 2001

Labels: 15
17
6